呢間 Jenny，位置非常難搵，在利源西街中間上樓，但下午就好多人，晚上則無人。
睇下餐牌，有個二人套餐，甚合口味，就叫了這個：
最好係有數預，同埋叫呢個餐加十蚊有野飲，加三十有 wine 飲；諗起有個客去茶餐廳都問人有無 wine，即管試下：
酒非常順喉，味道非常香醇，我拉尾都可以一個人飲哂，都算係近幾年飲得最多呢次了。講出黎真係笑死人！
龍嫂叫青檸梳打，十蚊ＯＫ啦：
未上餐前有蝦片食，我以為係屈水招數，但埋單時看到都係十蚊，我直頭覺得抵食！
但我地無食哂，因為要食既野太多了：
頭盤黎個柚子沙律，我最欣賞係呢度菜：
點解呢？你睇佢份量幾大， 足有成個西柚既份量，我去崇光買，都要成三四十元了，仲要整埋俾你食。
個味道都幾特別的，有Ｄ酸，有Ｄ泰國味道；後來再細意品嘗一下，原來是有些蝦米，真係好有特色！
豆腐立魚湯，又係一個極好既菜式：
每碗湯內裏都有兩隻蝦，好大隻！
小食，我亦係好欣賞。有蝦餅，春卷同埋雞串燒：
主菜來了，本來叫咖喱雞肉，佢黎到變左咖喱牛腩，無所謂啦：
份量又夠，大大舊，又好食，真係覺得好抵食！
甜品，又係一絕：
紅豆糕加椰汁糕，每人每樣一件，正好為這個泰國晚餐劃上一個極完美的句號！